Hrudky (potok)

Hrudky je potok na západnom Slovensku, preteká územím okresov Trnava a Senica. Je to ľavostranný prítok Rudavy, meria 8,6 km a je tokom IV. rádu.

Prameň 
Pramení v Malých Karpatoch, v podcelku Brezovské Karpaty, neďaleko obce Buková v nadmorskej výške

Opis toku 
Potok tečie od prameňa k ústiu veľkým oblúkom ohnutým na juh. Najprv tečie na západ, sprava priberá prítok spod Osečníka (406,9 m n. m.) a ďalšie tri krátke občasné prítoky spod Hrubého kamenca (404,8 m n. m.), ktoré ústia v lokalite chránených zamokrených lúk (PR Buková), následne vteká do vodnej nádrže Buková. Do nádrže ústi zľava prítok zo severného svahu Veterlína (723,5 m n. m.). Z priehrady vyteká potok západojuhozápadným smerom, pričom sa esovito stáča, prerezáva sa územím PR Kamenec s ochranou lesných spoločenstiev na triasových vápencoch a vzápätí mení smer toku postupne až na severozápad. Vstupuje do Borskej nížiny, do podcelku Podmalokarpatská zníženina a preteká obcou Plavecký Peter. Zľava ešte priberá krátky prítok z lokality Trávniky a severozápadne od spomenutej obce ústi v nadmorskej výške okolo  do Rudavy.

Iné projekty

Zdroje 
 GEO-portál, evidencia potokov
 Základná mapa ZBGIS

Potoky na Slovensku
Povodie Moravy
Vodné toky v Malých Karpatoch
Vodné toky v Borskej nížine
Vodné toky v okrese Trnava
Vodné toky v okrese Senica
Buková (okres Trnava)
Plavecký Peter